
З А П О В Е Д
[bookmark: _GoBack]№ ПО-09-388/25.09.2026 г.

гр. Видин
На основание чл. 37в, ал. 1 от Закона за собствеността и ползването на земеделските земи (ЗСПЗЗ), във връзка с чл. 72 и сл. от Правилника за прилагане на Закона за собствеността и ползването на земеделските земи (ППЗСПЗЗ), Заповед № РД-07-148 от 05.08.2026 г. на директора на Областна дирекция „Земеделие“ – Видин и представения доклад на комисията по чл. 37в, ал. 1 от ЗСПЗЗ, назначена със същата заповед, с вх. № ПО-09-382 /24.09.2026 г.,
КАТО ВЗЕХ ПРЕДВИД, ЧЕ:
1. За землището на с. Винарово, ЕКАТТЕ 11079, община Ново село, област Видин, за стопанската 2026/2027 г. е открита процедура по чл. 37в от ЗСПЗЗ за създаване на масиви за ползване на земеделски земи, като със Заповед № РД-07-148 от 05.08.2026 г. е назначена комисия по чл. 37в, ал. 1 от ЗСПЗЗ.
2. В изпълнение на възложените ѝ правомощия комисията е извършила необходимите действия по проверка на изходните данни и материалите, предоставени от Общинска служба по земеделие Брегово - офис Ново село, съгласно изискванията на чл. 72 от ППЗСПЗЗ.
3. При обсъждане на представените данни и материали на заседанието от 19.08.2026 г. комисията е констатирала липса на заявено желание за създаване на масиви за ползване от лицата, подали декларации по чл. 69 и заявления по чл. 70 от ППЗСПЗЗ, за създаване на масиви за ползване по реда на чл. 37в от ЗСПЗЗ за землището на с. Винарово, община Ново село, област Видин.
4. С оглед на горното комисията е предложила да бъде прекратена процедурата по създаване на масиви за ползване по чл. 37в от ЗСПЗЗ за землището на с. Винарово, ЕКАТТЕ 11079, община Ново село, област Видин, за стопанската 2026/2027 г.
НАРЕЖДАМ:
1. ПРЕКРАТЯВАМ процедурата по създаване на масиви за ползване на земеделски земи по реда на чл. 37в от ЗСПЗЗ за с. Винарово, ЕКАТТЕ 11079, община Ново село, област Видин, поради липса на заявено желание от лицата, подали декларации по чл. 69 и заявления по чл. 70 от ППЗСПЗЗ, за участие в създаване на масиви за ползване по реда на чл. 37в от ЗСПЗЗ.
2. Общинска служба по земеделие Брегово - офис Ново село да уведоми заинтересованите лица за настоящата заповед по реда на действащото законодателство.
3. Настоящата заповед да бъде обявена в сградата  на община Ново село, в сградата на Общинска служба по земеделие Брегово – офис Ново село и да бъде публикувана на интернет страниците на Община Ново село и Областна дирекция „Земеделие“  - Видин.
4. Заповедта да се доведе до знанието на съответните длъжностни лица за сведение и изпълнение.                 
5. Контрол по изпълнението на настоящата заповед възлагам на Васил Василев – главен директор ГД „АР“ към ОД „Земеделие“ – Видин.
Настоящата заповед подлежи на обжалване по реда на Административнопроцесуалния кодекс.

